

Cofnodion Cyngor Bro Trelech a’r Betws Community Council Minutes
Cynhaliwyd cyfarfod ar nos Lun y 7fed o Orffennaf 2025 am 8.00yh yng Nghanolfan Gymunedol Penybont.
Cynghorwyr yn bresennol: Ann Sillars (Cadeirydd), Andrew Jones, Linda Davies, Dyfed Davies, Eirian Howells, Arwyn Jones, Derrick Harries, John Phillips & Cynghorydd Sir Jean Lewis
Yn cymryd y Cofnodion: Liza Jones (clerc)
1. Ymddiheuriadau: Alyson Harries & Ambrose Lewis
2. Sylwadau’r Cadeirydd:
Diolchodd Ann Sillars i bawb am fynychu.
3. Datgan Buddiannau:
Nododd y clerc datgan budd am y mynediad i Rhoscrugebolion.
4. Cadarnhau Cofnodion y cyfarfod blaenorol:
Roedd cofnodion y cyfarfod o’r 12fed o Fai 2025 wedi eu dosbarthu i’r Cynghorwyr cyn y cyfarfod.  Cytunwyd bod y cofndion yn gywir ac fe’u llofnodwyd.
5.Trafod materion sy’n codi o’r cofnodion:
· Trafodwyd mewn manylder y llythyr drafft a dderbyniwyd wrth Cyfreithwyr Redkite ac fe’i dderbyniwyd.
· Gwrthododd Cyngor Sir Caerfyrddin i osod bin ychwanegol i ddal baw cŵn ond cytunwyd i dynnu y bin ger Caerwenog a rhoi bin llai ar bostyn ger Clynfelyn. Gofynwyd I’r bin Newydd cael ei symund i’r postyn agosaf at Clynfelyn. 
· Nid oedd y clerc wedi derbyn diweddariad ar gynnal a chadw Clynfelyn felly byddai’n dilyn hyn i fyny.
· Nid oeddd y clerc wedi clywed dim am y ffens ger Bronllan. 
6. Gohebiaeth
a. Cytunwyd i dalu’r anfoneb wrth Cyfrifwyr DMB Davies am £414.00.
b. Roedd Cyfreithwyr Redkite wedi gofyn am daliad o £1800.00 ar gyfrif. Roedd y clerc wedi ebostio’r Cynghorwyr ac wedi derbyn awdurdod i dalu. Roedd y clerc wedi gwneud y taliad drwy gerdyn credit ei hun a chytunwyd i’w ad-dalu.
c. Rhannwyd wybodaeth am Ymghymghoriad Bwrdd Iechyd Hywel Dda a rhoddwyd y poster ar Hysbysfwrdd 

7.Cyllid 
Cyfrif Busnes Cyfredol £3,047.02.
8. Unrhyw Fater Arall
· Codwyd pryder am ddirywiad parhaus y rhiw ger Glaspant. Cadarnhaodd y Cynghorydd Sir Jean Lewis fod y gwaith i’w wneud cyn ddiwedd mis Medi ond byddai’n gwirio hyn.
· Nodwyd siom fod y Cyngor Sir wedi bod yn yr ardal yn ail-peintio’r llinellau ar y cyffyrdd ond heb wneud y rhai roeddem wedi hysbysu sef, cyffordd Dinas, cyffordd Perthi Aur, cyffordd Ficerdy Penybont a cyffordd Perthi Mwyn. Nodwyd hefyd fod y llinellau newydd ar y cyffordd o’r B4333 i Wuan Uchaf yn anghywir. 
· Roedd y tyllau ar yr heol o Y Goetre i Blaendyfod yn gwaethu’n ddyddiol ac roedd angen gwaith brys arnynt. Roedd tyllau hefyd ger Llwyncrwn.
· Roedd cyflwr yr heol o Velindre o amgylch Felin Newydd a Cwm wir yn ofnadwy. Cytunwyd i ysgrifennu at y tir feddiannwyr yn nodi eu cyfrifoldebau ac amgau copi o bolisi y Cyngor Sir.
  
Gan nad oedd unrhyw fater arall, diolchodd y Cadeirydd pawb a chaëwyd y cyfarfod am 8.50yh.   
Bydd y cyfarfod nesaf ar y 1af o Fedi 2025.
